Francesco Borromini
Frančeskas Borominis (it. Francesco Borromini, tikr. Francesco Castelli, 1599 m. rugsėjo 25, Bisonė, Milano hercogystė – 1667 m. rugpjūčio 2 d., Roma) – italų XVII a. architektas, kilęs iš itališkai kalbančios Šveicarijos ir kūręs Romoje. Vienas iš iškiliausių Europos baroko architektų. Svarbiausiais F. Borominio statiniais minimos San Carlo alle Quattro Fontane ir Sant'Ivo alla Sapienza bažnyčios Romoje. Nuo savo didžiojo varžovo Romoje Berninio architektūros F. Borominio statiniai skyrėsi tuo, kad buvo paremti geometrinių figūrų, o ne žmogaus kūno proporcijomis.